Resolucija [1]

o razmerah v Zimbabveju

Evropski parlament,

- na seji v Port Moresbyju (Papua Nova Gvineja) od 25. do 28. novembra 2008,

- ob upoštevanju člena 17(2) svojega poslovnika,

- ob upoštevanju poročila vseafriške misije za opazovanje parlamentarnih volitev o usklajenih volitvah v Republiki Zimbabve z dne 29. marca 2008,

- ob upoštevanju predhodne izjave misije opazovalcev vseafriške misije za opazovanje parlamentarnih volitev o odločilnem krogu zimbabvejskih predsedniških volitev in volitev v skupščino z dne 29. junija 2008,

- ob upoštevanju vmesne izjave vseafriške misije za opazovanje parlamentarnih volitev o odločilnem krogu zimbabvejskih predsedniških volitev in nadomestnih volitev v parlament z dne 30. junija 2008,

- ob upoštevanju predhodne izjave opazovalne misije Afriške unije (AU) v Zimbabveju z dne 29. junija 2008,

- ob upoštevanju resolucije o ustanovitvi nacionalne enotnosti v Zimbabveju, sprejete na vrhu Afriške unije dne 1. julija 2008 v Šarm el Šejku,

- ob upoštevanju načel in smernic, ki urejajo demokratične volitve, ki jih je sprejel parlamentarni forum Južnoafriške razvojne skupnosti (SADC) leta 2001 in načel in smernic, ki urejajo demokratične volitve, ki jih je sprejel SADC na vrhu na Mauritiusu avgusta 2004,

- ob upoštevanju sporazuma z dne 15. septembra 2008 med Zimbabvejsko afriško nacionalno unijo – Patriotsko fronto (ZANU-PF) in dvema formacijama gibanja za demokratične spremembe (MDC) o razrešitvi izzivov, s katerimi se srečuje Zimbabve,

- ob upoštevanju Pogodbe SADC in njenih protokolov, vključno s protokolom SADC o volitvah,

- ob upoštevanju ustanovne listine Afriške unije, Afriške listine o človekovih pravicah in pravicah narodov ter novega partnerstva za razvoj Afrike (NEPAD),

A. ker je obdobje pred predsedniškimi, parlamentarnimi (spodnji dom) in senatorskimi volitvami marca 2008, ter odločilni krog volitev junija zaznamovalo nesprejemljivo ozadje nasilja in kršitev pravic opozicije, ki so ga izvajali zimbabvejska vojska in milice Mugabejeve stranke, ZANU-PF,

B. ker sta aretacija, v odločilnem krogu volilne kampanje, Tandai Bitija, generalnega sekretarja opozicijske stranke, MDC, in poskus umora voditelja navedene stranke, Morgana Tsvangiraija, ki je bil nasprotnim Robertu Mugabeju in se je bil prisiljen zateči v evropsko ambasado ter nato zapustiti državo, prisilila g. Tsvangiraija, da se je umaknil iz predsedniške tekme,

C. ker je kljub pritiskom in ustrahovanju vseh vrst, ki se je izvajalo nad prebivalstvom, Morgan Tsvangirai pridobil veliko večino v prvem krogu predsedniških volitev, in ker je MDC tudi zmagala na parlamentarnih volitvah (spodnji dom) in volitvah za predsednika parlamenta,

D. ker je bil na podlagi uradnih rezultatov odločilnega kroga volitev dne 27. junija 2008 sedanji predsednik, Robert Mugabe, ponovno izvoljen, potem ko se je umaknil Morgan Tsvangirai,

E. ker so številne afriške opazovalne misije (Gospodarska skupnost zahodnoafriških držav, Vseafriški parlament, Afriška unija) izjavile, da zaradi nasilja rezultati volitev niso prikazali volje ljudi,

F. ker je politično soglasje z dne 15. septembra 2008 o načelu oblikovanja vlade nacionalne enotnosti za končanje krize korak naprej, ki je bil dosežen s posredovanje predsednika Thabo Mbekija,

G. ob upoštevanju neprekinjenega zastopa v pogajanjih med dvema stranema o vladi nacionalne enotnosti,

H. ker je katastrofalen potek teh volitev še poslabšal že tako katastrofalne humanitarne razmere prebivalcev Zimbabveja, in prisilil ljudi, da so zapustili svoje domove ali svojo državo,

I. ker je v državi izbruhnila kolera, zdravstveni sistem in oskrba z vodo pa sta praktično propadla; ker se je pričakovana življenjska doba v preteklem desetletju zmanjšala s 60 let za oba spola na 37 let za moške in 34 let za ženske; in ker je v Zimbabveju zdaj okuženih z virusom HIV 1,7 milijona ljudi,

J. ker je bilo oktobra s Svetovnim programom za hrano (WFP) nahranjenih 2 milijona Zimbabvejcev, pričakuje pa se, da bo to število v začetku leta 2009 naraslo na 5,1 milijona, kar pomeni, da bo kmalu polovica prebivalstva te države odvisnega od pomoči,

K. ker Unicef ocenjuje, da se v državi pouka udeležuje samo 40 % učiteljev in samo tretjina učencev,

L. ker zaskrbljeno ugotavlja, da je bil žal zavrnjen vstop delegaciji, ki so jo sestavljali nekdanji predsednik ZDA Jimmy Carter, nekdanji generalni tajnik OZN Kofi Annan in aktivist za človekove pravice Graça Machel, v Zimbabve,

1. strogo obsoja nasilje in ustrahovanje prebivalstva, ki se je izvajalo z namenom vplivanja na rezultate volitev leta 2008, ter kršitve pravic opozicije;

2. izjavlja, da se glede na tako očitne kršitve volitve v Zimbabveju, ki so potekale junija 2008, ne morejo šteti za pregledne, verodostojne in poštene;

3. pozdravlja afriška prizadevanja za mediacijo, ki jih je vodil predsednik Thabo Mbeki, in nujno poziva k večjemu sodelovanju afriških držav in regionalnih institucij, kot so SADC in AU, pa tudi uglednih afriških osebnosti, v pogajanjih za razrešitev razmer v Zimbabveju, nato pa pri spremljanju stanja;

4. potrjuje, da vlada nacionalne enotnosti pomeni rešitev za končanje krize za prehodno obdobje, ki bo omogočilo reformo institucij in ponovno vzpostavitev vladavine prava; poudarja, da sta se v dogovoru o delitvi oblasti z dne 15. septembra 2008, stranki dogovorili, da bosta sodelovali za trajnostno in trajno demokratično in mirno rešitev trenutne politične, gospodarske in socialne krize v Zimbabveju;

5. pozive vse stranke v sporazumu, naj spoštujejo prevzete obveznosti in si konstruktivno in popolnoma prizadevajo za izvajanje sporazuma ter pokažejo več zadrževanja in zmernosti v pogajanjih; poudarja, da so vse stranke enake in bi se morale vzdržati enostranskih ukrepov v zvezi z oblikovanjem nove vlade;

6. močno poziva mednarodno skupnost, naj hitro zagotovi večje količine humanitarne pomoči prebivalcem Zimbabveja;

7. opaža uničujoč učinek, ki ga ima politična kriza na prebivalce Zimbabveja; ugotavlja, da je EU pravkar sprostila 10 milijonov EUR pomoči in poziva zimbabvejske oblasti, naj umaknejo omejitve za agencije za humanitarno pomoč ter omogočijo dostavo humanitarne pomoči v skladu z načeli človekoljubnosti, nevtralnosti, nepristranskosti in neodvisnosti;

8. izraža hudo skrb zaradi razmer med zimbabvejskimi begunci v regiji in obžaluje nasilje na zimbabvejskimi begunci v sosednjih državah; poziva Evropsko komisijo, naj sosednjim državam zagotovi podporo s programi za finančno in materialno pomoč za begunce;

9. močno poziva vse udeležene strani in mednarodno skupnost, naj bodo pripravljeni hitro zagotoviti pomoč za obnovo Zimbabveja po koncu spora;

10. močno obžaluje, da je Mugabjev režim zavrnil izdajo vstopnega vizuma humanitarni delegaciji starešin, ki so jo sestavljali nekdanji generalni sekretar OZN Kofi Annan, nekdanji predsednik ZDA Jimmy Carter in borka za pravice žensk in otrok Graça Machel, saj so želeli uporabiti svoj vpliv, da bi povečali hiter in dolgoročen pritok pomoči v državo, da bi ustavili hudo trpljenje ljudi v Zimbabveju; močno podpira nadaljnja prizadevanja starešin, da bi olajšali humanitarno krizo v Zimbabveju;

11. poziva prihodnjo vlado nacionalne enotnosti, naj ustanovi nevtralno in neodvisno komisijo za mir in spravo, ki bo spodbujala nacionalni proces zdravljenja, ki bo pregledal zločine proti človečnosti, mučenje, posilstva in druge zločine, ki so jih povzročili notranji konflikti;

12. prepričan je, da je nujno, da novo izvoljeni parlament prejme finančna sredstva in pomoč za krepitev svoje funkcije;

13. naroča svojima sopredsednikoma, naj to resolucijo posredujejo Svetu AKP-EU, Evropski komisiji, Vseafriškemu parlamentu, vladi in parlamentu Zimbabveja, Afriški uniji, SADC in generalnemu sekretarju Organizacije združenih narodov.

[1] Sprejeto na Skupni parlamentarni skupščini AKP-EU 28. novembra 2008 v Port Moresbyju (Papua Nova Gvineja)

--------------------------------------------------